**Creed** er et amerikansk alternativ/hardrock-band fra Tallahassee i Florida som var populære på midten av 90-tallet og starten av 2000. De har blant annet vunnet Grammy-pris i Kategorien «Best Rock Song» med låten «With Arms Wide Open». Bandet har tilsammen solgt mer enn 26 millioner plater i USA og mer enn 35 millioner verden over. 

Bandet består av fire musikere: Scott Stapp (vokal), Mark Tremonti (vokal og gitar), Scott Phillips (trommer) og Brian Marshall (bass).

Creed ble splittet i 2004 etter tre platinaalbum, men i 2009 ble bandet gjenforent og ga ut albumet *Full Circle*.

Historie
--------

Scott Stapp og klassekamerat Mark Tremonti, som gikk på Florida State University, bestemte seg for å forme et band. Med seg fikk de Scott Phillips og Brian Marshall. Marshall, som tidligere hadde vært medlem av et band kalt Maddox Creed, døpte gruppen Creed. 
Allerede på denne tiden hadde de fire medlemmene skrevet sangene «One», «Sister» og «What's This Life for» til debutalbumet, *My Own Prison*.

*My Own Prison* ble utgitt i 1997 av Blue Collar Records, Creeds eget plateselskap som var grunnlagt av manager Jeff Hanson. På en liten konsert kom Creed Diana Meltzer for øre. Hun representerte plateselskapet Wind-Up Records, og dermed sluttet Creed seg til Wind-Up Records som fortsatt utgir platene til Creed. Etter å ha finpusset sangene fra albumet *My Own Prison* ble albumet relansert, og det oppnådde raskt popularitet hos publikum, og sangene «My Own Prison», «One», «Torn» og «What's This Life For» toppet alle topplistene i USA.

Human Clay
----------

Creeds andre album, *Human Clay*, ble utgitt i 1999 og fant veien til førsteplass på *Billboard 200 albums-*liste. Senere samme år ga Creed ut singelen «With Arms Wide Open», som vant Grammy-pris for beste hardrock-sang.

Konflikter
----------

Creed har gjennom årene opplevet en del konflikter, som fikk en start da bassist Brian Marshall skapte overskrifter i avisene for å ha kritisert bandet Pearl Jam for dets låtskriving. Han unnskyldte seg senere for hendelsen. Også Scott Stapp beklaget seg over hendelsen og distanserte seg selv og resten av bandet fra Marshalls uttalelser. Sommeren 2000 ble det kunngjort at Brian Marshall forlot bandet. Plassen hans i Creed ble fylt av bassist Brett Hestla. Brian Marshall startet senere sitt eget band, Grand Luxx, med medlemmene fra hans tidligere band Maddox Creed.

Rundt samme ble Creed disset av Fred Durst fra bandet Limp Bizkit under en konsert hvor begge bandene opptrådte. Som et resultat av dette inviterte Creeds vokalist Durst til en veldedig boksekamp. Fred Durst takket nei til invitasjonen.

Eksterne lenker
---------------

* (en) Creed (band) – kategori av bilder, video eller lyd på Commons Rediger på Wikidata

* (en) Creed – galleri av bilder, video eller lyd på Commons Rediger på Wikidata
* (en) Creed på Internet Movie Database Rediger på Wikidata
* (en) Creed på Apple Music Rediger på Wikidata

* (en) Creed på Discogs Rediger på Wikidata

* (en) Creed på MusicBrainz Rediger på Wikidata

* (en) Creed på SoundCloud Rediger på Wikidata

* (en) Creed på Spotify Rediger på Wikidata

* (en) Creed på Songkick Rediger på Wikidata

* (en) Creed på Last.fm Rediger på Wikidata

* (en) Creed på Genius — sangtekster Rediger på Wikidata

* (en) Creed på AllMusic Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** Munzinger **·** MusicBrainz **·** Discogs **·** AllMusic
 |


1. ↑   (på en) *Metal Evolution*, Presenter: Sam Dunn. Director: Sam Dunn, Scot McFadyen, 2011, Wikidata Q1763472